McGill Universiteit - Wikipedia
public research university, open-access publisher
U Sports, Digital Library Federation, Scholarly Publishing and Academic Resources Coalition, Center for Research Libraries, Coalition for Networked Information
Percival Molson Memorial Stadium, McConnell Arena, McGill Executive Institute
Ligging van hoofkantoor
McGill Universiteit (Frans: Université McGill) is 'n openbare navorsingsuniversiteit geleë in Montreal, Quebec, Kanada. Dit was gestig in 1821 by wyse van 'n Koninklike traktaat, welke toegestaan is deur George IV van die Verenigde Koninkryk.Die universiteit dra die naam van James McGill, 'n handelaar van Montreal wat oorspronklik van Skotland gekom het, en wie se erflating in 1813 die universiteit se voorloper, McGill College, gevorm het.
McGill Universiteit se hoofkampus is geleë in Mount Royal in die middedorp van Montreal, met die tweede kampus wat geleë is in Sainte-Anne-de-Bellevue, welke ook geleë is op Montreal Eiland, 30 kilometers wes van die hoofkampus. Die universiteit is een van twee universiteit buite die Verenigde State van Amerika wat lede is van die Assosiasie van Amerikaanse Universiteite, en dit is die enigste Kanadese lid van die "Global University Leaders Forum" (GULF) binne die Wêreld Ekonomiese Forum.
McGill Universiteit bied grade en diplomas aan in meer as 300 studievelde, met die hoogste gemiddelde toelatings vereistes van enige Kanadese universiteit. Die meeste studente is ingeskryf in die vyf grootste fakulteite, naamlik Kunste, Wetenskapstudies, Gesondheidswetenskappe, Ingenieurswese en Besigheidsbestuurkunde.
12 van McGill Universiteit se alumni het die Nobelprys gewen, terwyl 145 "Rhodes Scholars" is, beide die meeste wat toegeken is aan die alumni van enige universiteit in Kanada.. Die universiteit se alumni sluit ook in 5 ruimtevaarders, die huidige Eerste Minister, en 2 voormalige eerste ministers van Kanada, die huidige Goewerneur-Generaal van Kanada, 14 Regters van Die Kanadese Hooggeregshof, ten minste 8 buitelandse leiers, 28 buitelandse ambassadeurs, meer as agt dosyn lede van die Kanadese Parlement, Verenigde State van Amerika Kongres, Britse Parlement, en ander nasionale wetgewers, verskeie miljardêrs, 9 Oscar wenners, 11 Grammy wenners, 4 wenners van die Pulitzerprys, 2 Presidensiële Vryheidsmedalje wenners, ten minste 16 Emmy Award wenners, en 28 Olimpiese medaljewenners van verskeie nasionaliteite.
Alumni van McGill Universiteit was instrumenteel daarin om Amerikaanse voetbal, basketbal en yshokkie uit te vind of ten minste te organiseer. McGill Universiteit of sy alumni het ook verskeie gesiene universiteite en kolleges gestig, insluitende die Universiteite van Brits-Columbië, Victoria, Brits-Columbië, en Alberta, die Schulich Skool van Medisyne en Tandheelkunde, die Johns Hopkins Universiteit Skool van Medisyne, en Dawson Kollege. McGill Universiteit is veral bekend vir sy bydrae tot die Geneeskunde en die gesondheidswetenskappe.
↑  Frost, Stanley Brice. McGill University, Vol. I. For the Advancement of Learning, 1801–1895. McGill-Queen's University Press, 1980. ISBN 978-0-7735-0353-3
↑ "Association of American Universities". Aau.edu. Ge-argiveer van die oorspronklike op 2013-01-14. Opgespoor 2012-11-05.
↑ "McGill newsroom". Opgespoor op 12 Mei 2016.
↑ "Enrolment Reports". McGill University. Opgespoor 2010-04-26.
↑ "10 Points of Pride", supra
↑ "National Reporting". Pulitzer.org. 2018-04-16. Opgespoor op 2018-05-23.
↑ "The 1997 Pulitzer Prize Winners". Pulitzer.org. 1944-10-04. Opgespoor op 2011-02-20
↑ These are McGill alumni Zbigniew Brzezinski and Edgar Bronfman Sr..
↑ McGill alumni who have received Emmy Awards include Bob Arnot, Hume Cronyn, Roberto Hernández, Alex Herschlag, Simcha Jacobovici, Kevin Mambo, Jodie Martinson, Danny Redler, Alice Rhee, Abigail Tannebaum Sharon, William Shatner, Gail Simmons, Susan Farkas, Billy Wisse, David Wohl,and Richard L. Harrison.
↑ Doug Lennox (31 August 2009). Now You Know Big Book of Sports. Dundurn Press Ltd. pp. 12–. ISBN 978-1-55488-454-4. Retrieved 10 June 2011.
Ontsluit van "https://af.wikipedia.org/w/index.php?title=McGill_Universiteit&oldid=1953594"
Die bladsy is laas op 11 Maart 2019 om 06:15 bygewerk.